THCOM โบรกแนะซื้อเป้า 11.50 บ. ลุ้นปีนี้กำไรโต 200% เดินหน้าประมูลคลื่น ธ.ค. นี้
THCOM โบรกแนะซื้อเป้า 11.50 บาท ลุ้นปีนี้กำไรโต 200% แตะ 431 ล้าน เดินหน้าประมูลคลื่น ธ.ค. นี้ เป้าหมายหลักวงโคจร 119.5E และ 120E เข้ามาทดแทน THCOM4 ที่กำลังจะหมดอายุในอีก 3-4 ปี
THCOM โบรกแนะซื้อเป้า 11.50 บาท ลุ้นปีนี้กำไรโต 200% แตะ 431 ล้าน เดินหน้าประมูลคลื่น ธ.ค. นี้ เป้าหมายหลักวงโคจร 119.5E และ 120E
1 ก.ย. 2565

บล.ดาโอ ระบุในบทวิเคราะห์วันนี้ (1 ก.ย.65) ว่า บริษัท ไทยคม จำกัด (มหาชน) หรือ THCOM เดินหน้าประมูลคลื่น ธ.ค.นี้ มีเป้าหมายหลักที่วงโคจร 119.5E/120E เข้ามาทดแทน THCOM4 ที่กำลังจะหมดอายุในอีก 3-4 ปี ข้างหน้าและจะปลดล็อก Capacity ในการขยายฐานลูกค้าโซนอินเดีย หลังปรับโครงสร้างรายได้ (สิ้นสุดสัมปทานในไตรมาส3/64)
โดยนับตั้งแต่ปี 2565 ผลประกอบการหลักเริ่ม Turn around ส่วนการเปลี่ยนผู้ถือหุ้นมาใหม่จากกลุ่ม GULF (ผ่าน INTUCH) ทิศทางการลงทุนจะ Aggressive ขึ้นมุ่งเน้นการเติบโต
ขณะที่  Bloomberg Consensus ประเมินกำไรสุทธิปี 2565 เฉลี่ยที่ 431 ล้านบาท โต 200%  เทียบช่วงเดียวกันของปีก่อนและปี 2566 อยู่ที่  254 ล้านบาทลดลง 41% เทียบช่วงเดียวกันของปีก่อน